**JKSP "SENTA", SENTA**

**NAPOMENE UZ**

**FINANSIJSKE IZVEŠTAJE ZA 2018. GODINU**

**1. OSNOVNI PODACI O PREDUZEĆU**

Javno komunalno - stambeno preduzeće “SENTA”, Senta (u daljem tekstu JKSP “SENTA”, Senta ili Preduzeće), se bavi komunalnim uslugama i to:

 - vodosnabdevanje

 - odvođenje otpadnih voda

 - iznošenje i deponovanje smeća

 - održavanje pijace i vašara

 - održavanje zelenih površina

 - čišćenje javnih površina

 - održavanje groblja sa sahranjivanjem

 - održavanje i upravljanje javnih parkirališta

 - održavanje puteva

 - poljočuvarska služba

JKSP “Senta”, Senta (matični broj: 08139679), je upisano u Registar privrednih subjekata kod Agencije za privredne registre po rešenju broj 18747/2005 od 28. jula 2005. godine.

JKSP “Senta”, Senta, je na osnovu zakonom utvrđenih kriterijuma za razvrstavanje, razvrstano u srednja preduzeća.

Sedište Preduzeća je u Senti, u ulici Ilije Birčanina broj 2.

Organi Preduzeća su: direktor i nadzorni odbor.

Prosečan broj zaposlenih u toku 2018. godine bio je 120 (u 2017 godini 121).

**2. OSNOVE ZA SASTAVLJANJE I PREZENTACIJU**

 **FINANSIJSKIH IZVEŠTAJA I RAČUNOVODSTVENI METODI**

**Finansijski izveštaji**

Finansijski izveštaji Privrednog društva uključuju bilans stanja na dan 31. decembra 2018. godine, bilans uspeha, izveštaj o promenama na kapitalu i izveštaj o tokovima gotovine za godinu koja se završava na taj dan, kao i pregled značajnih računovodstvenih politika i procena, te napomene uz finansijske izveštaje.

**2.1. Osnove za sastavljanje finansijskih izveštaja**

Priloženi finansijski izveštaji Društva za 2018. godinu su sastavljeni u skladu sa važećim računovodstvenim propisima u Republici Srbiji zasnovanim na Zakonu o računovodstvu ("Sl. glasnik RS", br. 62/2013).

Finansijski izveštaji za 2017. godinu sastavljeni su u skladu sa Zakonom o računovodstvu i podzakonskim aktima donetim na osnovu Zakona. Društvo prilikom sastavljanja finansijskih izveštaja za 2018. godinu primenjuje Međunarodni standard finansijskog izveštavanja (MSFI za MSP) za male i srednje entitete.

Rešenjem o utvrđivanju prevoda Međunarodnog standarda finansijskog izveštavanja za mala i srednja pravna lica (MSFI za MSP) ("Sl. glasnik RS", br. 117/2013), utvrđen je i objavljen prevod Međunarodnog standarda finansijskog izveštavanja za mala i srednja pravna lica. Prelaznim odredbama Zakona o računovodstvu MSFI za MSP počeće da se primenjuju od finansijskih izveštaja koji se sastavljaju na dan 31. decembra 2014. godine.

Finansijski izveštaji su prikazani u formatu propisanom Pravilnikom o sadržini i formi obrazaca finansijskih izveštaja za privredna društva, zadruge i preduzetnike ("Sl. glasnik RS", br. 95/2014 i 144/2014). Ovim pravilnikom pravno su definisani obrasci finansijskih izveštaja i sadržina pozicija u obrascima, kao i minimum sadržaja napomena uz te izveštaje.

**2.2. Uporedni podaci**

Uporedne podatke predstavljaju finansijski izveštaji Privrednog društva na dan i za godinu koja se završila na dan 31. decembra 2017. godine, koji su bili predmet nezavisne revizije.

2.3. Preračunavanje stranih valuta

Finansijski izveštaji Privrednog društva iskazani su u hiljadama dinara (RSD). Dinar predstavlja zvaničnu izveštajnu valutu u Republici Srbiji i funkcionalnu valutu Privrednog društva.

Poslovne promene u stranoj valuti su preračunate u dinare po srednjem kursu valute utvrđenom na međubankarskom tržištu deviza, koji je važio na dan poslovne promene. Monetarne pozicije iskazane u stranoj valuti na dan bilansa stanja, preračunate su u dinare prema srednjem kursu utvrđenom na međubankarskom tržištu deviza, koji je važio na dan bilansa. Pozitivne i negativne kursne razlike nastale po osnovu izvršenih plaćanja i naplata u stranim sredstvima plaćanja u toku godine na dan bilansa iskazane su u bilansu uspeha Privrednog društva, kao prihodi/rashodi po osnovu kursnih razlika u okviru pozicije finansijskih prihoda/rashoda.

Potraživanja u koja je ugrađena valutna klauzula preračunata su u dinare po srednjem kursu valute koji je važio na dan bilansa. Pozitivni i negativni efekti nastali po ovom osnovu iskazani su u bilansu uspeha Privrednog društva, kao prihodi/rashodi po osnovu efekata ugovorene zaštite od rizika u okviru kategorije ostalih prihoda/rashoda.

2.4. Primena pretpostavke stalnosti poslovanja

Finansijski izveštaji su sastavljeni pod pretpostavkom stalnosti poslovanja Privrednog društva, tj. pod pretpostavkom da će ono nastaviti da posluje tokom neograničenog vremenskog perioda u doglednoj budućnosti.

**3. PREGLED ZNAČAJNIH RAČUNOVODSTVENIH POLITIKA**

**3.1. Prihodi od prodaje**

Prihodi od prodaje robe prikazani su po fakturnoj vrednosti, umanjenoj za date popuste iskazane u fakturi, povraćaj robe, kao i porez na dodatu vrednost.

Prihodi od pružanja usluga su priznati u obračunskom periodu srazmerno stepenu dovršenosti pruženih usluga i prikazani su po fakturnoj vrednosti umanjenoj za porez na dodatu vrednost.

**3.2. Rashodi materijala i robe**

Rashodi materijala obuhvataju rashode ostalog materijala, rezervnih delova, goriva i energije. Rashodi se takođe odnose i na nabavnu vrednost prodate robe.

Priznavanje rashoda vrši se istovremeno sa priznavanjem prihoda radi kojih su ti rashodi nastali (princip uzročnosti prihoda i rashoda). Svi rashodi priznaju se nezavisno od plaćanja.

**3.3. Troškovi pozajmljivanja**

Troškovi pozajmljivanja su kamate i drugi troškovi koji nastaju u Preduzeću u vezi sa pozajmljivanjem finansijskih sredstava.

Troškovi pozajmljivanja priznaju se kao rashod u periodu u kojem su nastali, bez obzira na to kako se pozajmljena sredstva koriste.

**3.4. Nematerijalna ulaganja**

Nematerijalna ulaganja obuhvataju nematerijalna sredstva sa ograničenim i neograničenim vekom upotrebe, kao što su:

- ulaganja u koncesije, patente i licence;

- programi za računare i

- nematerijalna ulaganja u pripremi.

U trenutku nabavke nematerijalna ulaganja se početno vrednuju po trošku nabavke, odnosno po nabavnoj vrednosti ili po ceni koštanja. U nabavnu vrednost nematerijalnih sredstava uključuje se neto fakturna cena dobavljača, svi direktni zavisni troškovi nabavke i dažbine koji se mogu direktno pripisati pripremi sredstva za nameravanu upotrebu.

Nakon početnog priznavanja nematerijalna ulaganja vrednuju se po nabavnoj vrednosti umanjenoj za ispravku vrednosti i eventualni gubitak od obezvređenja koje se utvrđuje samo u slučaju indicije da je došlo do obezvređenosti tog ulaganja.

Osnovicu za amortizaciju nematerijalnih ulaganja sa ograničenim vekom upotrebe čini trošak nabavke. Amortizacija se obračunava proporcionalnom metodom po stopi od 20%.

**3.5. Nekretnine i oprema**

Nekretnine i oprema čine grupe sredstava slične prirode za koja se očekuje da će se koristiti u periodu dužem od jedne godine i koje Preduzeće drži radi upotrebe u poslovanju, a to su: građevinski objekti, oprema, nekretnine i oprema u pripremi i avansi za navedena sredstva.

Preduzeća iskazuje stavku na poziciji nekretnine i oprema ukoliko ona ispunjava dva kriterijuma: da će buduća ekonomska korist povezana sa tim sredstvima priticati u Preduzeće i ako se pojedinačna nabavna vrednost u momentu nabavke može pouzdano utvrditi*.*

U trenutku nabavke nekretnine i oprema se početno vrednuju po trošku nabavke, odnosno po nabavnoj vrednosti ili po ceni koštanja.

U nabavnu vrednost nekretnina i opreme uključuje se neto fakturna cena dobavljača, svi direktni zavisni troškovi nabavke i dažbine koji su nastali prilikom nabavke, odnosno dovođenja u stanje funkcionalne pripravnosti. U nabavnu vrednost nekretnina, postrojenja i opreme uključuju se i troškovi kamata na kredite koji su nastali po osnovu izgradnje ili nabavke tih sredstava. Kamata na kredite za nabavku nekretnina, postrojenja i opreme knjiže se na teret nabavljenih sredstava iz tih kredita do visine plaćenih rashoda u periodu do završetka aktiviranja sredstva.

Naknadni izdaci za nekretnine i opremu nastaju po osnovu dogradnje sredstva, zamene delova i njihovog servisiranja. Svi ostali naknadno nastali izdaci priznaju se kao rashod u period u kojem su nastali.

Nakon početnog priznavanja nekretnine i oprema vrednuju se po svom trošku nabavke, umanjenom za ukupan iznos obračunate amortizacije i ukupne akumulirane gubitke zbog obezvređenja.

Osnovicu za amortizaciju nekretnina i opreme čini nabavna vrednost.Obračun amortizacije počinje kada je sredstvo raspoloživo za korišćenje, dok se sa obračunom amortizacije prestaje kada je sadašnja vrednost jednaka nuli, odnosno ostatku vrednosti, kada je sredstvo rashodovano ili prodato, ili kad se reklasifikuje u stalno sredstvo koje se drži za prodaju.

Amortizacija nekretnina i opreme vrši se za svako posebno sredstvo primenom metode proporcionalnog otpisivanja, s ciljem da se sredstva u potpunosti otpišu u toku njihovog korisnog veka trajanja, primenom sledećih amortizacionih stopa:

|  |  |  |
| --- | --- | --- |
|  |  | Stopa amortizacije(%) |
| **1. NEKRETNINE (GRAĐEVINSKI OBJEKTI)** |  | 1,43 |
| **2. OPREMA** |  |  |
| II - vek trajanja 20 godina |  | 5 |
| III - vek trajanja 15 godina |  | 6,67 |
| IV - vek trajanja 10 godina |  | 10 |
| V - vek trajanja 5 godina |  | 20 |

Dobitak koji nastane prilikom prodaje osnovnih sredstava knjiži se u korist ostalih prihoda, a gubitak nastao prilikom otuđivanja osnovnih sredstava knjiži se na teret ostalih rashoda.

**3.6. Investicione nekretnine**

Investicione nekretnine Preduzeća su nekretnine koje JKSP "SENTA", Senta, kao vlasnik drži radi ostvarivanja zarade od izdavanja u zakup ili radi uvećanja vrednosti kapitala ili radi i jednog i drugog, a ne radi upotrebe za svoje potrebe ili za prodaju u okviru redovnog poslovanja.

Nakon početnog priznavanja investicione nekretnine se procenjuju se metodom nabavne vrednosti umanjenoj za ukupan iznos ispravke vrednosti po osnovu amortizacije i po osnovu eventualnog obezvređenja.

Naknadni izdaci povećavaju vrednost investicione nekretnine ako je verovatno da će prilivi budućih ekonomskih koristi biti veći od procenjene stope prinosa te investicione nekretnine. Svi ostli naknadno nastali izdaci priznaju se kao rashod u periodu u kome su nastali.

**3.7. Zalihe**

Zalihe materijala, rezervnih delova, inventara i robe procenjuju se po nabavnoj vrednosti. Nabavnu vrednost čine neto fakturna vrednost i zavisni troškovi nabavke. Pod zavisnim troškovima nabavke podrazumevaju se svi direktni troškovi u postupku nabavke do uskladištenja, uključujući i pripadajuće troškove sopstvenog transporta, utovara i istovara do nivoa tržišne cene takve usluge.

Zalihe se evidentiraju po stvarnim nabavnim cenama, a obračun izlaza sa zaliha vrši se po metodi ponderisane prosečne cene.

Roba na zalihama u skladištu vodi se po prodajnoj ceni ili po nabavnoj ceni, s tim da se izlaz robe na rashode iskazuje po nabavnoj ceni.

Sitan inventar se otpisuje u celosti prilikom stavljanja u upotrebu.

**3.8. Potraživanja po osnovu prodaje**

Potraživanja po osnovu prodaje obuhvataju sva potraživanja za isporučenu robu, izvršene usluge i korišćenje imovine Preduzeća. Potraživanja se evidentiraju po fakturnoj vrednosti.

Ispravka vrednosti potraživanja po osnovu prodaje izvršena je na osnovu računovodstvene politike Preduzeća.

Direktan otpis potraživanja od kupaca na teret rashoda perioda se vrši ukoliko je nenaplativost izvesna i dokumentovana – preduzeće nije uspelo sudskim putem da izvrši njihovu naplatu i potraživanje je prethodno bilo uključeno u prihode preduzeća. Odluku o otpisu potraživanja od kupaca na osnovu **procene** Komisija za popis potraživanja i kratkoročnih plasmana donosi Nadzorni odbor preduzeća.

Indirektan otpis odnosno ispravka vrednosti potraživanja od kupaca na teret rashoda perioda preko računa ispravke vrednosti se **vrši na osnovu procene komisije za popis.**

**3.9. Preračunavanje stranih sredstava plaćanja**

 **i računovodstveni tretman kursnih razlika**

Sva sredstva odnosno potraživanja i obaveze u stranim sredstvima plaćanja preračunavaju se u njihovu dinarsku protivvrednost po srednjem kursu na dan bilansa. Transakcije u stranoj valuti su iskazane u dinarima po srednjem kursu važećem na dan transakcije.

Pozitivne i negativne kursne razlike nastale preračunavanjem potraživanja i obaveza u stranim sredstvima plaćanja u njihovu dinarsku protivvrednost na dan bilansiranja iskazane su u bilansu uspeha kao deo finansijskih prihoda i rashoda.

Pozitivne i negativne kursne razlike nastale po izvršenim deviznim transakcijama u toku godine iskazuju se u bilansu uspeha kao finansijski prihodi i rashodi.

Kursevi primenjeni na dan bilansiranja bili su sledeći:

|  |  |  |  |
| --- | --- | --- | --- |
|  |  | 31. decembar2018. | 31. decembar2017. |
| EUR | 1 | 118,19 | 118,47 |

**3.10. Obračunati efekti ugovorene valutne klauzule**

Obračunati efekti valutne klauzule, ugovorene revalorizacije i drugi oblici zaštite potraživanja i obaveza u dinarima iskazuju se kao finansijski prihodi i rashodi u bilansu uspeha.

**3.11. Državna davanja**

Državno davanje je pomoć države u obliku prenosa resursa Društvu po osnovu ispunjenih izvesnih uslova u prošlosti ili budućnosti koji se odnose na poslovne aktivnosti Društva.

Društvo treba da priznaje državna davanja na sledeći način:

1. davanja koja ne nameću Društvu uslove u vezi sa određenim budućim rezultatima se priznaju kao prihod prilikom priznavanja potraživanja po osnovu davanja;
2. davanja koja nameću Društvu uslove u vezi sa određenim budućim rezultatima se priznaju kao prihod samo kada se ispune uslovi u vezi sa rezultatima; Do priznavanja uslova takva davanja se priznaju kao odloženi prihod;
3. davanja dobijena pre ispunjavanja kriterijuma priznavanja se priznaju kao obaveza.

Društvo treba da odmerava davanja po fer vrednosti dobijenog ili potraživanog sredstva.

**3.12. Porez na dobitak**

Oporezivanje se vrši u skladu sa Zakonom o porezu na dobit. Preduzeće samostalno utvrđuje porez na dobitak za tekuću godinu, osim u izuzetnim slučajevima kada poresku obavezu i mesečnu akontaciju utvrđuje poreski organ. Stopa poreza na dobitak za 2017. godinu je 15% i plaća se na oporezivi dobitak iskazan u poreskom bilansu. Osnovica poreza na dobitak iskazana u poreskom bilansu uključuje dobitak iskazan u bilansu uspeha, korigovan u skladu sa **Zakonom o porezu na dobit Republike Srbije.** Ove korekcije uključuju uglavnom korekcije za rashode koji ne umanjuju poresku osnovicu i povećanje za kapitalne dobitke.

Zakon o porezu na dobit ne dozvoljava da se poreski gubici tekućeg perioda koriste kao povraćaj plaćenih poreza u određenom periodu. Međutim, gubitak tekuće godine može se preneti na račun dobitka utvrđenog godišnjim poreskim bilansom u budućim periodima, ali ne duže od 5 godina.

**3.13. Odloženi porez**

Ukupan iznos poreza na dobitak sastoji se od tekućeg poreza na dobitak iskazanog u Poreskom bilansu i odloženog poreza na dobitak. Odloženi porezi se obračunavaju i priznaju, po metodi obaveza na sve privremene razlike između vrednosti sredstava i obaveza u finansijskim izveštajima i njihove vrednosti za svrhe oporezivanja, na dan bilansa stanja.

Odložena poreska sredstva priznaju se na sve privremene razlike koje se priznaju za poreske svrhe, bez obzira da je nivo očekivanog budućeg oporezivog dobitka dovoljan da se sve privremene razlike po osnovu poreskih olakšica mogu iskoristiti.

Odložena poreska sredstva i obaveze izračunavaju se primenom poreske stope za koju se očekuje da će biti efektivna u godini ostvarenja poreskih olakšica, odnosno plaćanja odloženih poreskih obaveza, a na bazi zvaničnih poreskih stopa na dan ili nakon datuma bilansa stanja.

**3.14. Porez na dodatu vrednost**

Porez na dodatu vrednost je po svom ekonomskom učinku porez na opštu potrošnju i spada u vrstu poreza na promet. To je poseban oblik poreza koji se plaća u svim fazama proizvodnog i prometnog ciklusa, tako što se u svakoj fazi oporezuje samo iznos dodate vrednosti koja je ostvarena u svakoj fazi proizvodno-prometnog ciklusa.

Obaveze za porez na dodatu vrednost, obuhvataju obaveze nastale po osnovu obračunatog poreza na dodatu vrednost i to po osnovu obaveza za porez na dodatu vrednost po izdatim fakturama, primljenim avansima, po osnovu sopstvene potrošnje i po drugim obavezama, po opštoj stopi ( 20%) i po posebnoj stopi (10%), i obaveze po osnovu razlike obračunatog poreza na dodatu vrednost i prethodnog poreza.

**3.15. Porezi i doprinosi fondovima za socijalnu sigurnost zaposlenih**

U skladu sa propisima koji se primenjuju u Republici Srbiji, Preduzeće je u obavezi da plaća poreze i doprinose poreskim organima i državnim fondovima kojima se obezbeđuje socijalna sigurnost zaposlenih. Ove obaveze uključuju poreze i doprinose za zaposlene na teret poslodavca u iznosima obračunatim po stopama utvrđenim zakonskim propisima. Preduzeće je, takođe obavezno da od bruto plate zaposlenih obustavi doprinose i da ih, u ime zaposlenih, uplati fondovima. Porezi i doprinosi na teret poslodavca i porezi i doprinosi na teret zaposlenog se knjiže na teret rashoda perioda na koji se odnose.

**3.16. Naknadno ustanovljene greške**

Ispravka naknadno ustanovljenih materijalno značajnih grešaka vrši se preko računa neraspoređenog dobitka iz ranijih godina, odnosno gubitka ranijih godina.

Materijalno značajnom greškom smatra se greška koja u pojedinačnom iznosu ili u kumulativnom iznosu sa ostalim greškama za više od 2% menja oporezivi dobitak, odnosno gubitak iskazan u bilansu uspeha.

**4. POSLOVNI PRIHODI**

**4.1. Prihodi od prodaje**

Prihodi od prodaje odnose se na:

U hiljadama RSD

|  |  |  |  |
| --- | --- | --- | --- |
| kto. | Naziv konta | 2018. | 2017. |
|  |  |  |  |
|  | Prihodi od prodaje na domaćem tržištu: |  |  |
| 6041 |  - prihodi od prodaje robe | 5.830 | 4.379 |
| 6141 |  - prihodi od prodaje usluga  | 150.701 | 146.186 |
|  | **Prihodi od prodaje UKUPNO** | **156.531** | **150.565** |

**Prihodi od prodaje** u tekućoj godini su veći u odnosu na prethodnu godinu za 5.966 hiljada dinara ,zbog povećanje cena usluge.

**4.2. Prihodi od aktiviranja učinaka i robe**

Prihodi od aktiviranja učinaka i robe odnose se na:

U hiljadama RSD

|  |  |  |  |
| --- | --- | --- | --- |
| kto | Naziv konta | 2018. | 2017. |
|  |  |  |  |
| 62 | Prihodi od aktiviranja učinaka i robe | 0 | 0 |

U ovoj godini u poslovnim prihodima **prihode od aktiviranja učinaka i robe nije bilo .**

**4.3. Ostali poslovni prihodi**

Ostali poslovni prihodi odnose se na:

U hiljadama RSD

|  |  |  |  |
| --- | --- | --- | --- |
| kto. | Naziv konta | 2018. | 2017. |
| 6402 | Prihodi od dotacije - javni rad | 608 | 3.737 |
| 64033 | Prihodi od donacije - pošumljavanje | 770 | 0 |
| 6502 | Prihodi od zakupnina | 11.832 | 11.857 |
|  | **Ostali poslovni prihodi UKUPNO** | **13.210** | **15.594** |

Ostali poslovni prihodi su manji u odnosu na prethodnu godinu za 2.384 hilj.dinara, U 2018. godini dotaciju za javni rad je u manjem iznosu ostvaren.

**5. POSLOVNI RASHODI**

**5.1. Nabavna vrednost prodate robe**

|  |  |  |  |
| --- | --- | --- | --- |
| kto | Naziv konta | 2018. | 2017. |
|  |  |  |  |
| 5011 | Nabavna vrednost prodate robe - pogrebna oprema | 4.445 | 3.372 |

**5.2. Troškovi materijala**

Troškovi materijala odnose se na:

U hiljadama RSD

|  |  |  |  |
| --- | --- | --- | --- |
| kto | Naziv konta | 2018. | 2017. |
| 5110 | Troškovi potrošnog materijala | 4.501 | 5.215 |
| 5140 | Troškovi rezervnih delova | 1.988 | 2.147 |
| 5152 | Troškovi autoguma | 364 | 482 |
| 5150 | Troškovi sitnog inventara | 237 | 399 |
| 5127 | Troškovi HTZ opreme | 422 | 903 |
| 5122 | Troškovi kancelarijskog materijala | 552 | 656 |
| 5130 | Troškovi goriva i maziva  | 10.907 | 9.510 |
| 5133 | Troškovi električne energije | 10.352 | 10.934 |
| 5135 | Troškovi centralnog grejanja | 1.304 | 1.388 |
| 5134 | Troškovi utroška gasa | 7 | 11 |
|  | **Troškovi materijala UKUPNO** | **30.634** | **31.645** |

Kod troškova materijala primećuje se smanjenjeu odnosu na prethodnu godinu za 1.011 hilj.dinara,

**5.3. Troškovi zarada, naknada zarada i ostali lični rashodi**

Troškovi zarada, naknada zarada i ostali lični rashodi odnose se na:

U hiljadama RSD

|  |  |  |  |
| --- | --- | --- | --- |
| kto | Naziv konta | 2018 | 2017 |
| 5200 | Troškovi zarada i naknada zarada (bruto) | 74.596 | 71.745 |
| 5211 | Troškovi poreza i doprinosa na zarade i naknade zarada na teret poslodavca | 13.306 | 12.9605228 |
| 5228 | Troškovi ugovor o delu | 396 |  |
| 5240 | Troškovi naknada po ugovoru o privr. I povr.poslova | 1.169 | 77 |
| 5260 | Troškovi naknada članovima upravnog i nadzornog odbora | 237 | 208 |
|  | Ostali lični rashodi i naknade: |  |  |
| 5290 |  - otpremnine, jub.nagrade,i pomoć | 2.028 | 2.184 |
| 5291 |  - naknade troškova prevoza na rad i sa rada | 852 | 826 |
| 5293 | -naknade troškova za sl.put | 35 | 22 |
|  | **Troškovi zarada i naknada UKUPNO** | **92.619** | **88.022** |

Povećanje mase zarada u odnosu na prethodnu godinu je zbog povećanja TO i regresa po granskom kolektivnom ugovoru.

**5.4. Troškovi amortizacije i rezervisanja**

U hiljadama RSD

|  |  |  |  |
| --- | --- | --- | --- |
| kto | Naziv konta | 2018. | 2017. |
|  |  |  |  |
| 5400 | Troškovi amortizacije | **16.685** | **15.780** |

Amortizacija je obračunata prema utvrđenim stopama po Pravilniku o računovodstvu, proporcionalno prema procenjenom vremenu korišćenja.

**5.5. Ostali poslovni rashodi**

Ostali poslovni rashodi odnose se na:

U hiljadama RSD

|  |  |  |  |
| --- | --- | --- | --- |
| kto | Naziv konta | 2018. | 2017. |
| 5310 | Troškovi transportnih usluga (prevoz, pošta,telefon) | 4.879 | 4.421 |
| 5320 | Troškovi održavanja (tekuće o. i investiciono održ.) |  | 4.976 |
| 5333 | Troškovi zakupa opreme i postrojenja | 589 | 0 |
| 539 | Troškovi za proizvodne usluge - **dole rasčlanjeno** | 13.026 | 15.397 |
| 550 | Troškovi neproizvodnih usluga- **dole rasčlanjeno** | 5.004 | 4.404 |
| 5510 | Troškovi reprezentacije | 395 | 359 |
| 5520 | Troškovi premije osiguranja | 904 | 952 |
| 5530 | Troškovi platnog prometa  | 452 | 433 |
| 5540 | Troškovi članarina – komore i udr. | 75 | 82 |
| 555 | Troškovi poreza - **dole rasčlanjeno** | 1.753 | 1.481 |
| 5590 | Ostali nematerijalni troškovi | 7.729 | 8.643 |
|  | **Ostali poslovni rashodi UKUPNO** | **39.681** | **41.148** |

U nastavku dajemo detaljniji prikaz pojedine vrste troškova koji su značajniji po iznosu.

Kto. 539 **Troškovi proizvodnih usluga - rasčlanjeno:**

U hiljadama RSD

|  |  |  |  |
| --- | --- | --- | --- |
| kto | Naziv konta | 2018. | 2017. |
| 5392 | Troškovi proizvodnih usluga-maš.i ručni radovi | 1.114 | 1.539 |
| 53921 | Troškovi analiza | 1.608 | 1.737 |
| 5390 | Troškovi komunalnih usluga | 73 | 15 |
| 5391 | Troškovi usluge zaštite na radu | 277 | 395 |
| 5398 | Toškovi registracije motornih vozila | 954 | 1.061 |
| 5399 | Troškovi ostalih proizvodnih usluga | 9.000 | 10.650 |
| 539 | **Troškovi proizvodnih usluga UKUPNO** | **13.026** | **15.397** |

Kto.550 **Troškovi neproizvodnih usluga-*rasčlanjeno:***

U hiljadama RSD

|  |  |  |  |
| --- | --- | --- | --- |
| kto | Naziv konta | 2018. | 2017. |
| 5500 | Troškovi revizije finansijskih izveštaja | 208 | 259 |
| 5501 | Troškovi advokatskih usluga | 188 | 169 |
| 5502 | Troškovi konsalting usluga | 1.390 | 554 |
| 5503 | Troškovi zdravstvenih usluga | 433 | 581 |
| 5504 | Usluge stručnog usavrš.seminari  | 277 | 487 |
| 5507 | Usluge za izmenu postojećih prog. | 1.216 | 1.132 |
| 55092 | Ostale neproizvodne usluge- atest, provajd.nadzor,licit | 781 | 737 |
| 5509 | Ostale neproizvodne usluge – očit.vodom,zanatske  | 511 | 485 |
| 550 | **Troškovi neproizvodnih usluga UKUPNO** | **5.004** | **4.404** |

Kto.555 **Troškovi poreza - dole rasčlanjeno**

U hiljadama RSD

|  |  |  |  |
| --- | --- | --- | --- |
| kto | Naziv konta | 2018. | 2017. |
| 5550 | Troškovi poreza na imovinu - zgrade | 352 | 291 |
| 5551 | Naknada za korišćenje - vode  | 211 | 235 |
| 55511 | Naknada za korišćenje obljekata - kanalizacije | 897 | 714 |
| 55513 | Naknada za zaštitu voda | 176 | 228 |
| 5555 | Posebne naknade - zaštita životne sredine | 12 | 13 |
| 5559 | Ostali troškovi poreza -osobe sa invaliditetom | 105 |  |
| 555 | **Porezi UKUPNO** | **1.753** | **1.481** |

**6. FINANSIJSKI PRIHODI**

Finansijski prihodi odnose se na:

U hiljadama RSD

|  |  |  |  |
| --- | --- | --- | --- |
| kto | Naziv konta | 2018. | 2017. |
| 6623 |  Prihodi po osnovu zateznih kamata | 141 | 172 |
| 6630 | Pozitivna kursna razlika | 0 | 0 |
| 66 | **Finansijski prihodi UKUPNO** | **141** | **172** |

**7. FINANSIJSKI RASHODI**

Finansijski rashodi odnose se na:

U hiljadama RSD

|  |  |  |  |
| --- | --- | --- | --- |
| kto | Naziv konta | 2018. | 2017. |
| 5620 | Rashodi po osnovu kamata - po osnovu kredita | 0 | 0 |
| 5624 | Rashodi po osnovu kamata - po osnovu kupoprod.odnosa | 3 | 12 |
| 5626 | Rashodi po osnovu kamata- po osnovu zateznih kamata | 0 | 0 |
| 5625 | Rashodi po osnovu kamata – kamate za neblag.vrem.plać.JP | 2 | 2 |
| 56 | **Finansijski rashodi UKUPNO** | **3** | **35** |

**8. OSTALI PRIHODI**

Ostali prihodi odnose se na:

U hiljadama RSD

|  |  |  |  |
| --- | --- | --- | --- |
| kto | Naziv konta | 2018. | 2017. |
| 6702 | Dobici od prodaje opreme | 0 | 0 |
| 6752 | Napl.otp.potr.od drugih pravnih lica | 3 | 3 |
| 6790 | Prihodi od naknađenih šteta | 613 | 1.743 |
| 6797 | Naplaćene sudske takse | 1.021 | 2.301 |
| 6798 | Nakn.utvrđenih prihodi iz ranijih god. | 0 | 0 |
| 6799 | Ostali nepomenuti prihodi | 7 | 132 |
| 6850 | Prihodi od uskl.vredn.potr.od kupaca | 3.591 | 3.989 |
| 67i 68 | **Ostali prihodi UKUPNO** | **5.232** | **8.168** |  |

U 2018 godini smo uskladili potraživanja od gradjana i od firme koji su bili ispravljeni u 2011.godini, naplaćeno je 3.591 hiljada dinara.

**9. OSTALI RASHODI**

Ostali rashodi odnose se na:

U hiljadama RSD

|  |  |  |  |
| --- | --- | --- | --- |
| kto | Naziv konta | 2018. | 2017. |
| 5702 | Gubici po osnovu rashodovanja i prodaje nematerijalnih ulaganja, nekretnina , postrojenja i opreme  | 11 | 3 |
| 574 | Manjkovi | 2 | 1 |
| 5761i5762 | Rashodi po osnovu direktnog otpisa potraživanja | 451 | 500 |
| 5770 | Rashodi po osnovu rashodovanja zaliha materijala i robe | 4 | 7 |
| 5791 | Naknadno odobreni rabat po osnovu prodaje | 73 | 191 |
| 5792 | Kazne za privredne prestupe i prekršaji | 12 | 152 |
| 5794 | Rashodi po osnovu nakn.štete trećim licima | 0 | 170 |
| 5798 | Rashod iz ranijih godine | 0 | 1.767 |
| 5799 | Ostali nepomenuti rashodi | 49 | 10 |
|  | **Ostali rashodi UKUPNO** | **602** | **2.801** |

Ostali rashodi su smanjeni u odnosu na prethodnu godinu za 2.199 h. dinara.

**Sažeti oblik Bilansa uspeha :**

|  |  |  |  |
| --- | --- | --- | --- |
|  |  | 2018. | 2017. |
|  |  |  |  |
| I | Poslovni prihodi | 169.135 | 166.160 |
| II | Poslovni rashodi | 184.069 | 179.968 |
| III | Poslovni dobitak | 0 | 0 |
| IV | Poslovni gubitak | 14.934 | 13.808 |
| V | Finansijski prihodi | 141 | 173 |
| VI | Finansijski rashodi | 3 | 36 |
| VII | Ostali prihodi | 5.231 | 4.177 |
| VIII | Ostali rashodi | 992 | 2.801 |
| IX | Dobitak iz redovnog poslovanja pre oporezivanja | 10.557 | 0 |
| X. | Odložene poreske obaveze | 148 | 91 |
| XI. | Poreski rashod perioda | 0 | 91 |
| XII. | Neto dobitak | 0 | 0 |
| XIII | Neto gubitak | 10.409 | 8.396 |

**10. PORESKI RASHOD PERIODA**

Usaglašavanje računovodstvenog dobitka pre oporezivanja i tekućeg poreza prema poreskom bilansu bilo je sledeće:

U hiljadama RSD

|  |  |  |  |  |
| --- | --- | --- | --- | --- |
|  |  | 2018. | 2017. |  |
|  |  |  |  |  |
|  | Dobitak poslovne godine /b.u/ | 0 | 0 |  |
|  | Gubitak poslovne godine /b.u/ | 10.409 | 8.305 |  |
|  | Rashodi koji se ne priznaju  | 0 | 0 |  |
|  | Računovodstvena amortizacija | 16.685 | 15.780 |  |
|  | Amortizacija u poreske svrhe | 15.709 | 16.338 |  |
|  | Gubitak iz poreskog bilansa iz prethodnih godina | 22.251 | 15985 |  |
|  | Porez po umanjenju | 0 | 0 |  |
|  | Kapitalni dobitak | 0 | 0 |  |

Na osnovu PB-1 obrasca JKSP je ostvario gubitak u iznosu od 9.419 hiljada dinara.

**11. NEMATERIJALNA ULAGANJA**

Promene u toku godine na nematerijalnim ulaganjima bile su sledeće:

U hiljadama RSD

|  |  |  |  |
| --- | --- | --- | --- |
|  | Nemat.ulag. I softver | Nematerijalna ulaganjau pripremi | Ukupno |
| **Nabavna vrednost** |  |  |  |
| Stanje 01. januara 2018 | 9.310 | - | 9.310 |
| Nove nabavke | 500 | - | 500 |
| **Stanje 31. decembra 2018** | **9.810** | **-** | **9.810** |
| **Ispravka vrednosti** |  |  |  |
| Stanje 01. januara 2018. | **4.816** | - | 4.816 |
| Amortizacija za 2018. godinu | 1.379 | - | 1.379 |
| **Stanje 31. decembra 2018.** | **6.195** | **-** | **6.195** |
| **Sadašnja vrednost** |  |  |  |
| **01. januara 2018** | 4.494 |  | **4.494** |
| **31. decembra 2018.** | **3.615** |  | **3.615** |

**12. NEKRETNINE, OPREMA I INVESTICIONE NEKRETNINE**

Promene u toku godine na nekretninama, opremi i investicionim nekretninama bile su sledeće:

U hiljadama RSD

|  |  |  |  |  |
| --- | --- | --- | --- | --- |
|  | Zemljišta i građevinski objekti | Oprema | Nekretnine, i opremau pripremi | Ukupno  |
| **Nabavna vrednost** |  |  |  |  |
| **Stanje 01. januara 2018.** | **348.778** | **194.182** | **5.093** | **548.053** |
| Nove nabavke i dati avansi | 1.860 | 4.713 | 7.888 | 14.461 |
| Otuđivanje, rashodovanje i obračun avansa | 0 | 4.865 | 7.073 | 11.938 |
| **Stanje 31. decembra 2018.** | **350.638** | **194.030** | **5.908** | **550.576** |
| **Ispravka vrednosti** |  |  |  |  |
| **Stanje 01. januara 2018.** | **137.772** | **139.758** | **-** | **277.530** |
| Amortizacija za 2018. godinu | 4.838 | 10.469 | - | 15.307 |
| Otuđivanje i rashodovanje | - | 4.854 | - | 4.854 |
| **Stanje 31. decembra 2018.** | **142.610** | **145.373** | **-** | **287.983** |
| **Sadašnja vrednost** |  |  |  |  |
| **01. januara 2018.** | **211.006** | **54.424** | **5.093** | **270.523** |
| **31. decembra 2018.** | **208.028** | **48.657** | **5.908** | **262.593** |

**13. ZALIHE**

Zalihe se odnose na:

U hiljadama RSD

|  |  |  |  |
| --- | --- | --- | --- |
|  |  | 2018. | 2017. |
|  | **Zalihe:** |  |  |
| 101 |  - materijal | 3.751 | 3.799 |
| 102 |  - rezervni delovi | 1.041 | 1.078 |
| 103 |  - alat i inventar | 850 | 800 |
| 134 |  - roba | 35 | 21 |
|  | **Dati avansi:** |  |  |
| 15 |  - dobavljačima u zemlji | 429 | 499 |
|  | **Zalihe UKUPNO** | **6.106** | **6.197** |

**14. POTRAŽIVANJA**

Potraživanja se odnose na:

U hiljadama RSD

|  |  |  |  |
| --- | --- | --- | --- |
|  |  | 2018. | 2017. |
|  | **Potraživanja po osnovu prodaje:** |  |  |
| 204 |  - kupci u zemlji - pravna lica | 17.372 | 15.066 |
| 204 |  - kupci u zemlji - fizička lica | 31.434 | 33.902 |
|  |  |  |  |
| 209 | Ispravka vrednosti potraživanja | 2.539 | 6.315 |
|  | *Stanje*  | **46.267** | **42.653** |
|  | **Druga potraživanja** |  |  |
| 2215 |  - potraživanja od zaposlenih | 292 | 280 |
| 2243 |  - potraživanja po osnovu preplaćenih ostalih poreza i doprinosa | 0 | 1 |
| 2250 |  - potraživanja od fondova po osnovu isplaćenih naknada zaposlenima | 4 | 174 |
| 2289 | *Potraživanje od drugih* | 0 | 0 |
|  | ***Potraživanje UKUPNO*** | **46.563** | **43.108** |

Potraživanje kod pravnih lica se povećao u odnosu na 2017g.sa 2.306 h dinara, a potraživanje kod građana se smanjio u odnosu na 2017.godinu za 2.468 h dinara.Ispravka vrednosti potraživanja se smanjilo zbog nenaplativosti starih potraživanja.

**15. GOTOVINSKI EKVIVALENTI I GOTOVINA**

Gotovinski ekvivalenti i gotovina odnose se na:

U hiljadama RSD

|  |  |  |  |
| --- | --- | --- | --- |
|  |  | 2018. | 2017. |
| 244 | Devizni poslovni račun | 0 | 0 |
| 241 | Tekući (poslovni) račun  | 5.104 | 15.087 |
|  | **Gotovina UKUPNO** | **5.104** | **15.087** |

**16. POREZ NA DODATU VREDNOST I**

 **AKTIVNA VREMENSKA RAZGRANIČENJA**

Porez na dodatu vrednost i aktivna vremenska razgraničenja odnose se na:

U hiljadama RSD

|  |  |  |  |
| --- | --- | --- | --- |
|  |  | 2018. | 2017. |
|  |  |  |  |
| 270 | Porez na dodatu vrednost - po opštoj stopi | - | - |
| 271 | Porez na dodatu vrednost - po posebnoj stopi | - | - |
| 280 | Unapred plaćeni troškovi | 753 | 685 |
|  | **PDV i AVR UKUPNO** | **753** | **685** |

**17. OSNOVNI KAPITAL**

Osnovni kapital JKSP “SENTA”, Senta, u iznosu od RSD 321.572 hiljada obuhvata državni kapital, krajem godine po bilansu stanja iznosi 336.311 h. dinara.

Državni kapital predstavlja kapital javnog preduzeća koga je osnovala jedinica lokalne samouprave - opština Senta. Državni kapital obezbeđuje se iz javnih prihoda i sa njegovim raspolaganjem odlučuje osnivač.

Upisani državni kapital u Registru privredih subjekata kod Agencije za privredne registre na dan 31. decembra 2002. godine iznosi 177.728 hiljada dinara, po dobijenoj saglasnosti Osnivača krajem godine pokrenuće se postupak kod Agencije za privredne registre za upis sadašnjeg stanja osnovnog kapitala.

**18. NERASPOREĐENI DOBITAK**

Promene na neraspoređenom dobitku bile su sledeće:

U hiljadama RSD

|  |  |  |  |
| --- | --- | --- | --- |
|  |  | 2018. | 2017. |
|  |  |  |  |
| 340 | Stanje na početku godine | **0** | **846** |
|  | Pokrivanje gubitka | 0 | -846 |
| 340 | Neto dobitak perioda  | 0 | 0 |
| 340 | Korigovanje početnog stanja | 0 | - |
|  | **Stanje na kraju godine** | **0** | **0** |

**19. OBAVEZE IZ POSLOVANJA**

Obaveze iz poslovanja odnose se na:

U hiljadama RSD

|  |  |  |  |
| --- | --- | --- | --- |
|  |  | 2018. | 2017. |
| 430 | Primljeni avansi | 30 | 48 |
| 435 | Obaveze prema dobavljačima u zemlji | 7.146 | 8.622 |
|  | ***Obaveze iz poslovanja UKUPNO*** | **7.176** | **8.670** |

Kod obaveze iz poslovanje imamo smanjenje odnosu na 2017 g.za 1.494 h dinara,

**20. OSTALE KRATKOROČNE OBAVEZE**

Ostale kratkoročne obaveze odnose se na:

U hiljadama RSD

|  |  |  |  |
| --- | --- | --- | --- |
|  |  | 2018. | 2017. |
| 449 | Ostale obaveze- trošk.stanov. | 94 | 8.401 |
| 450 | Obaveze za neto zarade i naknade zarada | 3.880 | 3.638 |
| 451 | Obaveze za poreze na zarade i naknade zarade - javni rad | 444 | 448 |
| 452 | Obaveze za poreze, doprinose i druge dažbine na zarade | 1.235 | 1.167 |
| 453 | Obaveze za doprinose na teret poslodavca | 1.064 | 1.050 |
| 454 | Obaveze za neto naknade zarada koje se refundiraju | 3 | 40 |
| 455 | Obaveze za poreze, i druge dažbine koje se refund. | 1 | 15 |
| 456 | Obaveze za doprinose i druge dažbine koje se refund. | 1 | 10 |
| 460 | Obaveze za kamate | 0 | 9 |
| 465 | Obaveze po osnovu ugovora o privr.poslova | 0 | 0 |
| 463 | Obaveze prema zaposlenima | 71 | 63 |
| 469 | Ostale obaveze – građ.zemljiš.i zašt.život.sredina | 19.473 | 21.878 |
|  | **Ostale kratk.obaveze UKUPNO** | **26.266** | **36.719** |

**21. OBAVEZE PO OSNOVU POREZA NA DODATU VREDNOST I**

 **OSTALIH JAVNIH PRIHODA I PASIVNA VREMENSKA RAZGRANIČENJA**

Obaveze po osnovu poreza na dodatu vrednost i ostalih javnih prihoda i pasivna vremenska razgraničenja odnose se na:

U hiljadama RSD

|  |  |  |  |
| --- | --- | --- | --- |
|  |  | 2018 | 2017 |
| 47 | Obaveze za porez na dodatu vrednost | 854 | 52 |
| 481 | Obaveze za porez iz rezultata | 0 | 0 |
| 489 | Obaveze za doprinose koji terete troškove | 108 | 95 |
| 490 | Obračun ostalih troškova | 2.290 | 1.655 |
| 491 | Razgraničene obaveze -obr. prihodi zakupa pijace i vašarišta | 0 | 0 |
| 498 | Odložene poreske obaveze po osnovu privremenih por. razlika | 6.465 | 6.613 |
|  | **Ostali javni prihodi i PVR UKUPNO** | **9.717** | **8.415** |

**22. ODLOŽENE PORESKE OBAVEZE**

Promene u toku godine na odloženim poreskim obavezama bile su sledeće:

U hiljadama RSD

|  |  |  |  |
| --- | --- | --- | --- |
|  |  | 2017. | 2017. |
| 498 | Stanje 01. januara | 6.613 | 6.522 |
| 498 | Povećanje/(smenjenje) u toku godine | 148 | 91 |
| 498 | **Stanje 31. decembra** | **6.465** | **6.613** |

**23. VANBILANSNA AKTIVA I PASIVA**

Vanbilansna aktiva i pasiva odnose se na:

U hiljadama RSD

|  |  |  |  |
| --- | --- | --- | --- |
|  |  | 2018. | 2017. |
| 8802 | Obaveza za robu primljenu u komision |  | 1.908 |
|  | **Vanbilansna aktiva i pasiva UKUPNO** | **1.890** | **1.908** |

 U Senti,10.04.2019. Zakonski zastupnik